open-index/open-wikipedia-markdown huggingface dataset:
Karië

duimnael|Ligging van Karië
duimnael|Antieke teater te Kaunos, Karië

**Karië** (van Loewiaans **Karoewa** wat "styl land" beteken, Antieke Grieks: **Καρία**) was 'n streek van wes-Anatolië, vanaf die kus van mid-Ionië (Mykale) suidwaarts tot Lycië en ooswaarts tot Frigië. 

Die inwoners van Karië, wat weens hul tuisland as Kariërs bekend gestaan het, was reeds lank voor die Grieke in Karië aanwesig. Volgens Herodotos se beskrywing was hulle van Minoïese afkoms, terwyl die Kariërs hulself beskryf het as komende van die Anatoliese vasteland, met uitgebreide seevarende belange, en as bloedverwante van die Mysiërs en die Lidiërs. 

Die Kariese taal is in 1980 deur John Ray ontsyfer en blyk 'n Anatoliese taal te wees, soos die naburige tale van Lisië, Lidië ens. Ook in noue verband met die Kariërs was die Lelegers, wat 'n vroeëre benaming vir die Kariërs kon wees, of vir 'n volk wat hulle in die streek voorafgegaan het en voortbestaan het as 'n ondergroep van hul gemeenskap, na bewering in 'n hoedanigheid van laer status.

Die Ioonse en Doriese Grieke het die weste daarvan gekoloniseer en het die Kariese bevolking aangevul om Grieks-oorheersde state daar te vorm. 

## Verwysings 
## Sien ook 
* Halikarnassos
Halle, Noordryn-Wesfale

**Halle** (amptelik *Halle (Westfalen)*) is 'n dorp in die Duitse deelstaat van Noordryn-Wesfale, met 'n bevolking van 21&nbsp;058 mense in 2009.

## Verwysings
Hyderabad, Indië

**Hyderabad** (Telugu: హైదరాబాద్, *Haidarābād*, [ˈɦaɪ̯dəɾaːbaːd], ; Oerdoe: حیدر آباد, *Haidarābād*, [ˈɦɛːd(ə)ɾɑːbaːd]) is 'n groot stad aan die oewer van die Musirivier en die hoofstad van die Indiese deelstaat Andhra Pradesh. Die stad lê in die suide van die land en is 'n sentrum van die Islamgeloof in Indië. Hyderabad het 'n bevolking van 4&nbsp;068&nbsp;611 en is die sesde grootse stad in Indië.

## Sport 
Hyderabad beskik met die Lal Bahadur Shastri-stadion en die Rajiv Gandhi Internasionale Krieketstadion twee toetskrieketstadions. Beide die Indiese nasionale krieketspan en die Indiese nasionale vrouekrieketspan speel van hulle tuiswedstryde in die stad. Op die Lal Bahadur Shastri-stadion is onder andere wedstryde tydens die vrouekrieketwêreldbekertoernooie in 1978 en 1997, die krieketwêreldbekertoernooie in 1987 en 1996 beslis en op die Rajiv Gandhi Internasionale Krieketstadion is wedstryde tydens die Krieketwêreldbeker 2023 aangebied.

## Eksterne skakels 
*  
*   Amptelike webwerf
*
Estuarium

duimnael|'n estuarium.

'n **Estuarium** is 'n verbrede, meestal tregtervormige riviermonding, waar soet rivierwater en sout seewater vermeng en brakwater sodoende ontstaan, en waar getyverskille waarneembaar is. Wanneer 'n rivier as 'n stelsel van aftakkings uitmond staan dit bekend as 'n delta.

Estuaria is dikwels van groot waarde vir die natuur. Dit bestaan gewoonlik uit baaimodder en bedekte of onbedekte kleibanke wat ryk is aan ongewerwelde diere en onder meer voëls lok.

## Voorbeelde 
Behalwe die deltas waaraan mense gebou het is daar in Nederland nog twee natuurlike estuaria. Dit is die Westerschelde (monding van die Schelde) en die Eems-Dollard (monding van die Eems). 

Waar daar nou 'n  hawegebied is langs die Nieuwe Waterweg van Rotterdam was daar vroeër die natuurlike estuarium van die Maas, waar die Rynrivier sedert die Romeinse tyd uitmond (Waal-Merwede, Nederrijn-Lek). 

Die Hollandsch Diep en Haringvliet het later estuaria van die Maas en die hooftak van die Ryn geword, maar is inmiddels deur sluise afgesluit van die Noordsee. Die Oosterschelde is die voormalige estuarium van die Schelde. Die Grevelingen is egter nie 'n  estuarium nie, maar bloot 'n inham aan die Noordsee wat ontstaan het as gevolg van herhaaldelike stormvloede.

In België is daar 'n enkele natuurlike estuarium wat aan die riviermonding van die  Ijzer Rivier geleë is. 

Ander estuaria in Europa kom onder meer voor by die riviermondings van die Seine, Garonne en Dordogne (Gironde), Somme, Taag, Wezer en die Elbe. 

In Brittanje mond die meeste riviere soos die Teems, Severn (Bristol Kanaal), Humber en Mersey uit in estuaria.

Wêreldwyd word digbevolkte stede dikwels by estuaria gevind, soos byvoorbeeld New York in die Verenigde State en Dhaka in Bangladesj.
Wallis en Futuna

duimnael|links|Kaart van Wallis en Futuna
**Wallis en Futuna** (Frans: *Wallis-et-Futuna*, Fakauvea en Fakafutuna: *Telituale o Uvea mo Futuna*) is 'n oorsese gebied van Frankryk in die Stille Oseaan en lê in Polinesië. Die gebied bestaan uit drie tradisionele koninkryke met 'n oppervlakte van 142,42&nbsp;km² en het 'n bevolking van 15&nbsp;500 in 2014 gehad.

Wallis en Futuna lê in die noordweste van Fidji, in die suide van Tuvalu en in die weste van Samoa. Die hoofstad en grootste stad is Matāʻutu.

## Verwysings 
## Eksterne skakels 
*
Phu Bai Internasionale Lughawe

duimnael|links|Terminaalgebou by die Phú Bài-lughawe
duimnael|links|Die Phú Bài-lughawe
**Phú Bài Internasionale Lughawe** (Viëtnamees: *Sân bay Quốc tế Phú Bài*) is 'n internasionale lughawe in Viëtnam. Die lughawe lê 16 km suid van Huế, in die Thừa Thiên-Huế provinsie en is die tuiste van die Viëtnamese lugredery Vietnam Airlines.

Die lughawe se aanloopbaan is 2670 meter lank. Die lughawe kan 2 miljoen passasiers per jaar hanteer.

## Geskiedenis
Op 30 Oktober 2005 het die Phú Bài-lughawe amptelik sy eerste internasionale vlug verwelkom sedert dit in 2002 deur die Viëtnamese regering toegelaat is om internasionale vlugte te ontvang. Die huurvlug wat deur Austrian Airlines bedryf is, het Oostenrykse toeriste vanaf Luang Prabang, Laos, vervoer. Op 24 Mei 2007 het Changi Airports International (CAI) aangekondig dat hy 'n Memorandum van Verstandhouding (MOU) onderteken het met die People's Committee van Thua Thien Hue Provinsie vir die ontwikkeling van Phu Bai-Hue Internasionale Lughawe. Hierdie MOU is onderteken as deel van die Viëtnamese regering se bekendstelling van 'n toerisme-meesterplan om die Thua Thien Hue-provinsie as die volgende internasionale toerismebestemming van Viëtnam te ontwikkel.

Die MOU is onderteken deur mnr. Nguyen Xuan Ly, voorsitter van People's Committee van Thua Thien Hue Provinsie en mnr. Chow Kok Fong, hoof- uitvoerende beampte van CAI in Viëtnam. Die gebeurtenis is bygewoon deur amptenare van die Burgerlugvaartadministrasie van Viëtnam (CAAV).

Op 23 Februarie 2013 sou die Phú Bài-lughawe na verwagting vir agt maande sluit vir aanloopbaanherstelwerk en opgraderings, na raming tussen 500 en 600 miljard Vietnam Dong. Die lughawe was eintlik van 20 Maart tot 20 September gesluit, twee maande minder as wat beplan is. Gedurende hierdie tydperk moes toeriste wat per lug na Hue wou reis , Da Nang Internasionale Lughawe gebruik.

'n Nuwe terminaal belê deur The Airports Corporation of Vietnam met 'n totale belegging van ongeveer VNĐ2,250 triljoen (VS$96,9 miljoen) sal ongeveer 10 118 vierkante meter beslaan en teen 2020 'n kapasiteit van vyf miljoen passasiers per jaar hê en tot 6,5-7 miljoen passasiers teen 2025. Hierdie terminaal is geskeduleer om teen die einde van 2021 klaar te wees.
.ge

100px|duimnael|Vlag van Georgië

**.ge** is die agtervoegsel van domeinname vir webtuistes in Georgië.

## Sien ook 
* Lys van Internettopvlakdomeine
* ISO 3166-2:GE

## Eksterne skakels 
*IANA se whois-gegewens vir .ge
*Domeinregistrasie vir .ge
.gf

100px|regs|

**.gf** is die agtervoegsel van domeine vir webtuistes in Frans-Guyana. 

Dit is nie duidelik hoe domeine geregistreer word nie aangesien die registrateur se webtuiste geen inligting daaroor bevat nie.

## Sien ook 
* Lys van Internettopvlakdomeine
* ISO 3166-2:GF

## Eksterne skakels 
*IANA se inligting
.gg

100px|regs|

**.gg** is die agtervoegsel van domeine vir webtuistes in die kanaaleiland Guernsey.

Domeine op die tweede vlak:
***.ac.gg** - uitsluitend vir akademiese instellings van Guernsey
***.co.gg** - kommersiële en persoonlike domeine
***.gov.gg** - administrasie van Guernsey, Alderney en Sark
***.net.gg** - Internet diensverskaffers en kommersiële gebruik
***.sch.gg** - skole
***.org.gg** - organisasies
Hierdie domeine kan regstreeks geregistreer word.

## Sien ook 
* Lys van Internettopvlakdomeine
* ISO 3166-2:GG

## Eksterne skakels 
* IANA se inligting
Regardt van den Bergh

**Regardt van den Bergh** (gebore 2 September 1952) is 'n Suid-Afrikaanse akteur, rolprentregisseur en draaiboekskrywer.

## Biografie 
Van den Bergh is in 1952 in Johannesburg, Suid-Afrika, gebore. Hy begin sy skoolloopbaan aan die Laerskool Louw Geldenhuys in Linden en matrikuleer aan die Hoërskool Linden.

Sy ouers, Gert van den Bergh en Dulcie van den Bergh was albei akteurs. Hy was met die aktrise Jana Cilliers getroud. Twee dogters, Lika en Leán is uit die huwelik gebore. Ná hul egskeiding is hy getroud met nog 'n aktrise, Clara Joubert. Lika Berning en haar man, Clyde, speel albei ook toneel en het onder meer saam op die silwerdoek verskyn in die liefdesdrama  *Uitvlucht* (2016), waarvan Van den Bergh die regie behartig het.

## Filmografie 
## Verwysings 
## Eksterne skakels 
*
Ahmedabad

**Ahmedabad** (Goedjarati: અમદાવાદ [ˈəmd̪ɑːʋɑːd̪], letterlik: "stad van Ahmed") is die grootste stad en voormalige hoofstad van die Indiese deelstaat Goedjarat. Die stad is aan die oewer van die Sabarmatirivier in die weste van die land geleë.

duimnael|links|Ahmedabad gedurende die 19de eeu
Ahmedabad het in 2011 'n bevolking van 5&nbsp;577&nbsp;967 en 6&nbsp;357&nbsp;693 in die metropolitaanse gebied gehad. Die stad het 'n totale oppervlakte van 464,165&nbsp;km² en is die vyfde grootste stad en sewende grootste metropolitaanse gebied van Indië. Dit is ook die ekonomiese sentrum van die Indiese deelstaat Goedjarat.

Ahmedabad is veral bekend vir sy historiese stadsentrum wat in 2017 deur Unesco as wêrelderfenisgebied gelys is.

## Sport 
Die Narendra Modi-stadion (ook Motera-stadion genoem) in die voorstad Motera is met 'n kapasiteit van 110&nbsp;000 die grootste toetskrieketstadion ter wêreld. In Februarie 2021 is dit na die eerste minister Narendra Modi genoem. Beide die Indiese nasionale krieketspan en die Indiese nasionale vrouekrieketspan speel van hulle tuiswedstryde in die stad. In die Motera-stadion is onder andere wedstryde tydens die krieketwêreldbekertoernooie in 1987, 1996 en 2011, asook  die Kampioenetrofee 2006, aangebied. Tydens die Krieketwêreldbeker 2023 is in dié stadion ook wedstryde beslis, waaronder die eindstryd tussen Australië en Indië, waartydens die Australiërs hul sesde titel ingepalm het. Dit is ook tydens die T20I-wêreldbeker 2026 gebruik.

## Sien ook 
* Lys van Wêrelderfenisgebiede

## Verwysings 
## Eksterne skakels 
*  
*   Amptelike webwerf
*   Amptelike Unesco-bladsy
*
Otto Grotewohl

**Otto Grotewohl** (* 11 Maart 1894 in Brunswyk; † 21 September 1964 in Berlyn) was 'n Duitse politikus - oorspronklik lid van die Sosiaal-Demokratiese Party van Duitsland (SPD), daarna vanaf 1946 van die Sosialistiese Eenheidsparty van Duitsland (SED). Tussen 1949 en 1964 het hy die amp van eerste minister van die Duitse Demokratiese Republiek beklee.
Heard- en McDonaldeilande

duimnael|260px|links|Ligging van die Heard- en McDonaldeilande in die Indiese Oseaan
200px|duimnael|links|Kaart van die Heard- en McDonaldeilande

Die **Heard- en McDonaldeilande** (Engels: *Heard Island and McDonald Islands*, afgekort: *HIMI*) is 'n onbewoonde en onherbergsame eilandgroep in die suide van die Indiese Oseaan op dieselfde breedtegraad as Vuurland en op dieselfde lengtegraad as Moembaai. Dit lê 1&nbsp;700&nbsp;km van Antarktika, 4&nbsp;100&nbsp;km suidwes van Perth en 4 200 km suidoos van Suid-Afrika. Die naaste eiland is die Kergueleneilande, wat 450&nbsp;km noordwes daarvan lê. Die eilande val onder jurisdiksie van Australië. Om onduidelike redes het die eilande (sonder ekonomiese aktiwiteit) sy eie topvlak-domein .hm gekry.

Heard is vernoem na sy ontdekker, James Heard, 'n robbejagter wat die eiland op 25 November 1853 vir die eerste keer waargeneem het, en die McDonaldeilande na hulle ontdekker, William McDonald, 'n kaptein wat die eilande op 4 Januarie 1854 gesien het.

Die Heard- en McDonaldeilande is sedert 1947 'n gebied van Australië. Hulle word deur die Australiese Antarkriese afdeling van die departement van die omgewing en van erfenis in Canberra beheer. Hulle is in 1997 op UNESCO se lys van wêrelderfenisgebiede gevoeg. Die rede is dat die eilandgroep die enigste subantarktiese vulkaanaktiwiteit toon, waarby geomorfologiese prosesse en glasiale dinamika waargeneem kan word. Die fauna en flora is uniek, sonder veel invloede van buite die eilandgroep.

## Eksterne skakels 
*  UNESCO-webtuiste met inligting oor die Heard- en McDonaldeilande
*  Foto's van die Heard- en McDonaldeilande
Reaktor (musiekgroep)

**Reaktor** is 'n eksperimentele musiekgroep wat in 1997 in Saarbrücken (Duitsland) gestig is. Die groep bestaan uit die volgende lede: *Flo:Pee* (baskitaar), *Goldfinger* (sintetiseerder) en *Tromla* (slaginstrumente).

## Musiekstyl 
Jazz, reggae, funk, trom en bas.

## Diskografie 
* 2000: *Elektrosuperstars*
* 2004: *Hyperdimension*

## Eksterne skakels 
*  Die groep se amptelike webblad
Almati

**Almati** (Kasaks: Алматы) is die grootste stad en tot 1997 die hoofstad van Kasakstan. Voor 1992 was die stad bekend as **Alma-Ata** (Russies: Алма-Ата). Met 'n bevolking van 1&nbsp;348&nbsp;500 (2008) is die stad die grootste in die land, en sy bewoners maak nege persent van die totale bevolking uit. Almati, wat in die suidooste van Kasakstan naby die grens met Kirgisië geleë is, is die ekonomiese, kulturele en wetenskaplike sentrum van Kasakstan.
Guadeloupe

[duimnael|links|[Nasa-Satellietbeeld van Guadeloupe]]
duimnael|links|Kaart van Guadeloupe
**Guadeloupe** is 'n oorsese gebied van Frankryk in die Karibiese See en vorm saam met Martinique die Franse Antille. Die eiland lê in Noord-Amerika tussen die Atlantiese Oseaan en die Karibiese See in die noorde van Dominica, in die ooste van Montserrat en in die suide van Antigua en Barbuda.

Guadeloupe het 'n bevolking van 405&nbsp;739 in 2013 gehad en het 'n oppervlakte van 1&nbsp;628 km². Die hoofstad en grootste stad is Basse-Terre.

## Verwysings 
## Eksterne skakels 
*
Saint-Martin

[duimnael|links|[Nasa-Satellietbeeld van Saint-Martin]]
duimnael|links|Kaart van Saint-Martin
**Saint-Martin** (in Afrikaans Sint Martin / Sint-Martin) is die Franse deel van die eiland *Sint Maarten* in die Karibiese See. Die amptelike taal is Frans en die hoofstad en grootste stad is Marigot. Die eilandgebied het 'n oppervlakte van 53,2&nbsp;km² en 'n bevolking van sowat 36&nbsp;000 in 2011 gehad.

## Sien ook 
* Sint Maarten, die Nederlandse deel

## Verwysings 
## Eksterne skakels 
*
Niue

**Niue** (Niuies: *Niuē*) is 'n eilandstaat in die suidelike deel van die Stille Oseaan en lê in Polinesië. Dit is 'n selfregerende eilandstaat in vrye assosiasie met Nieu-Seeland en word deur 31 lande erken. Saam met die Cookeilande, Nieu-Seeland, die Ross-Afhanklikheid en Tokelau vorm dit die Koninkryk van Nieu-Seeland.

[duimnael|links|[Nasa-satellietbeeld van Niue]]
Die eiland beslaan 'n oppervlakte van 260 vierkante kilometer en het in 2024 'n bevolking van 1&nbsp;815 gehad, meestal Polinesiërs. en hulle beskik oor 'n taamlik suksesvolle nasionale rugbyspan wat aan die Rugbywêreldbeker 2007-kwalifisering deelgeneem het. Tydens die kwalifisering het hulle op 23 Julie 2005 'n oorwinning oor Tahiti (met 55–8) aangeteken, maar hulle is twee weke later deur die Cookeilande verslaan (met 5–24), waardeur hulle die toernooi misgeloop het.

In sewesrugby het Niue tydens die Wêreldrugby-sewesreeks ook suksesse aangeteken. Veral twee oorwinnings teen die hoër geplaaste Japan tydens die Wellington Sewes 2003 het opskudding veroorsaak.

## Kaart 

Lêer:Niue.jpg|Niue tydens die Tweede Wêreldoorlog

## Verwysings 
## Bronnelys 
; Algemeen
----
*  
*  

## Eksterne skakels 
*  
*  Amptelike webwerf van Niue se regering
Tokelau

**Tokelau** (letterlik: "noordnoordoos") is 'n groep van drie eilande in die suidelike deel van die Stille Oseaan en lê in Polinesië. Die argipel is 'n afhanklike gebied onder Nieu-Seelandse beheer. Saam met die Cookeilande, Nieu-Seeland, Niue en die Ross-Afhanklikheid vorm dit die Koninkryk van Nieu-Seeland.

duimnael|links| Voorstel vir ’n vlag van Tokelau gedurende die 1980’s
duimnael|links|Kaart van Tokelau
Die drie eilande beslaan 'n totale oppervlakte van 12 vierkante kilometer en het in 2024 'n bevolking van 2&nbsp;453 gehad.

Netbal is glo deur Britte na Tokelau gebring, maar dit het veral gewildheid verwerf, toe Nieu-Seeland beheer oor die eiland oorgeneem het. Die sport word gewoonlik tydens intereilandse sporttoernooie beoefen, langs ander sportsoorte soos Rugby League en vlugbal.

## Verwysings 
## Bronnelys 
; Algemeen
----
*  
*  

## Eksterne skakels 
*  
*  Amptelike webwerf van Tokelau se regering
Surat

**Surat** (Goedjarati: સુરત, [suɾət]) is 'n groot stad en die ekonomiese sentrum van die Indiese deelstaat Goedjarat. Die stad is in die weste van die land geleë. Surat het 'n bevolking van 4&nbsp;467&nbsp;797 in 2010 gehad en is die agste grootse stad in Indië.

## Eksterne skakels 
*   Amptelike webwerf
*
Sint Maartin

**Sint Maartin** (Frans: *Saint-Martin*, Nederlands: *Sint Maarten*) is 'n eiland in die Karibiese See en lê in Noord-Amerika. Dit is 'n oorsese gebied van Frankryk en die Koninkryk van die Nederlande en is sedert 1648 tussen die twee lande verdeel. Dit is die enigste plek ter wêreld met 'n grens tussen Frankryk en die Koninkryk van die Nederlande (in Europa lê België tussen die twee).

Die eiland is genoem na die heilige Martinus van Tours, en het 'n oppervlakte van 87&nbsp;km² en 'n bevolking van sowat 74&nbsp;740 in 2009 gehad.

## Sien ook 
* Saint-Martin, die Franse deel van die eiland.
* Sint Maarten, die Nederlandse deel van die eiland.

## Eksterne skakels
Tupac Shakur

**Tupac Amaru Shakur** (gebore **Lesane Parish Crooks**; 16 Junie 1971 – 13 September 1996), onder sy verhoognaam bekend as **2Pac** (of eenvoudig **Pac**) en **Makaveli**, was 'n Amerikaanse kletskunstenaar. Meer as 75&nbsp;miljoen van Shakur se plate is al wêreldwyd verkoop, wat hom een van die kommersieel suksesvolste musiekkunstenaars ter wêreld maak. *Rolling Stone Magazine* het hom as die 86ste Grootste Kunstenaars van Alle Tye benoem.

Nie-net was Shakur 'n topverkopende kletskunstenaar nie, want daarbenewens was hy ook akteur en sosiale aktivis. Die meeste van Shakur se lirieke handel oor grootword tussen die geweld en swaarkry in die ghetto's, rassisme, probleme met die samelewing en konflikte met ander kletskunstenaars tydens die Ooskus-Weskus-hiphopwedywer. Shakur was aanvanklik 'n toergesel en agtergronddanser vir die alternatiewe hiphopgroep Digital Underground.

Geweld was 'n tema nie net in sy kuns nie, maar ook in sy lewe. In November 1993 is hy van seksuele aanranding aangekla en is hy gevolglik 'n een-en-'n-half tot vier-en-'n-half jaar tronkstrafvonnis opgelê. Op 7 September 1996 is Shakur in Las Vegas in Nevada geskiet. Hy is na die Universiteit van Nevada se mediese sentrum geneem waar hy aan long- en hartversaking op 13 September oorlede is.

## Verwysings 
## Eksterne skakels 
*  2Pac Legacy
Pitcairneilande

Die **Pitcairneilande** (Engels: *Pitcairn Islands*, Pitkern: *Pitkern Ailen*, amptelik die *Pitcairn Group of Islands*) is 'n groep van vier eilande in die suidelike deel van die Stille Oseaan en lê in Polinesië. Die vier eilande het 'n totale oppervlak van 47 vierkante kilometer met 'n bevolking van 47 mense en die hoofstad, Adamstown, het 'n bevolking van 39 mense.

Die gebied se hoofstad Adamstown is op die tweede grootste eiland, Pitcairn, geleë. Die Pitcairneilande lê tussen Frans-Polinesië in die weste en die Paaseiland in die ooste en is die laaste oorsese gebied van die Verenigde Koninkryk in die Stille Oseaan.

## Geografie 
duimnael|links|Ligging van die Pitcairneilande
duimnael|links|Kaart van die Pitcairneilande

## Verwysings 
## Bronnelys 
; Algemeen
*  
*  

## Eksterne skakels 
*
Britse Oos-Indiese Kompanjie

duimnael|Vlag van die Britse Oos-Indiese Kompanjie wat in 1600 gestig is
duimnael|Vlag tussen 1707 en 1801
duimnael|Vlag tussen 1801 en 1858
Die **Oos-Indiese Kompanjie** (ook die **Oos-Indiese Handelskompanjie**, **Engelse Oos-Indiese Kompanjie**, en toe die **Britse Oos-Indiese Kompanjie**) was 'n vroeë Engelse aandelegeselskap wat aanvanklik gevorm is vir die aangaan van handel met die Oos-Indiese handelstreek, maar waarvan die handel uiteindelik tot die Indiese subkontinent en China beperk was.  As die vroegste van verskillende soortgelyk saamgestelde Europese Oos-Indiese Kompanjies, is die maatskappy 'n Engelse koninklike oktrooi toegeken, onder die benaming *Goewerneur en Kompanjie van Koopmanne van Londen Handeldrywende in Oos-Indië*, deur Elizabeth I op 31 Desember 1600. Ná 'n mededingende Engelse maatskappy die monopolie van die Kompanjie uitgedaag het in die laat 17de eeu, het die twee maatskappye saamgesmelt in 1708 om die *Verenigde Kompanjie van Koopmanne van Engeland Handeldrywende in Oos-Indië* te vorm, algemeen voorgehou as die **Eerbare Oos Indiese Kompanjie**, in Engels afgekort, **HEIC**; die Kompanjie was in die volksmond bekend as die **John Kompanjie**, en in Indië as '*Kompanjie *Bahadoer'''* (Hindoestanies: *bahādur'', "moedig"/"gesag").

Die Oos-Indiese Kompanjie het hoofsaaklik handel gedryf in katoen, sy, indigo-kleurstof, salpeter, tee en, met China, in onwettige opium. Daarenteen het dit uiteindelik oor uitgebreide Indiese landstreke regeer, militêre gesag uitgeoefen en administratiewe funksies behartig, mettertyd tot uitsluiting van hul handelsoogmerke. Kompanjiebewind in Indië, effektief vanaf 1757 na die Slag van Plassey, het tot 1858 voortgeduur, toe, na afloop van die gebeure van die Indiese opstand van 1857, en onder die Regering van Indië Wet van 1858, die Britse Kroon direkte administrasie van Indië opgeneem het in die nuwe Britse Raj. Die Kompanjie self is uiteindelik ontbind op 1 Januarie 1874, na aanleiding van die Oos-Indiese Dividenduitkeringswet.

Die Kompanjie het vir lank oor 'n bevoorregte betrekking jeens die Engelse, en later die Britse regering beskik. Gevolglik, is dit dikwels spesiale regte en voordele toegestaan, insluitend handelsmonopolië en heffingvrystellings. Dit het besware onder hul mededingers ontlok, wat die Kompanjie se aanstelling as 'n onregverdige voordeel beskou het. Nogtans het die Kompanjie 'n invloedryke mag gebly in Indië vir 'n tydperk van oor die 200 jaar.

## Verwysings
Britse Maagde-eilande

Die **Britse Maagde-eilande** (Engels: *British Virgin Islands*, *BVI*), amptelik die **Maagde-eilande** (*Virgin Islands*), is 'n eilandgroep in Noord-Amerika en 'n oorsese gebied van die Verenigde Koninkryk met 'n oppervlakte van 153&nbsp;km² en 'n bevolking van 30&nbsp;030 in 2019.

[duimnael|links|[Nasa-satellietbeeld van die Britse Maagde-eilande]]
duimnael|links|Kaart van die Britse Maagde-eilande
[duimnael|links|Politieke kaart van die [Maagde-eilande:

]]
Die Britse Maagde-eilande behoort geografies tot die Maagde-eilande van die Klein-Antille. Dit is in die noordoostelike Karibiese See op die grens met die Atlantiese Oseaan geleë. Die Britse Maagde-eilande grens in die weste aan die Amerikaanse Maagde-eilande en in die ooste aan Anguilla. Dit bestaan uit die hoofeilande Anegada, Jost van Dyke, Tortola, Virgin Gorda en ander eilande. Die hoofstad en grootste stad is Road Town, wat op die eiland Tortola geleë is.

Die Maagde-eilande is in 1493 deur Christophorus Columbus tydens sy tweede reis vir Europa ontdek en ná die heilige Ursula van Keulen en haar maagd-volgelinge *Santa Ursula y las Once Mil Vírgenes* ("St. Ursula en haar 11&nbsp;000 maagde") genoem. Alhoewel die Maagde-eilande deur die Spaanse Ryk opgeëis is, is dié eilande nooit deur Spanjaarde gekoloniseer nie. Tydens die volgende twee eeu was die Maagde-eilande onder beheer van verskeie Europese magte soos Groot-Brittanje, Nederland, Frankryk en Denemarke-Noorweë. Die Nederlanders het in 1648 'n permanente nedersetting op Tortola gestig en in 1672 het Engeland dié eiland van Nederland verower, gevolg deur die anneksasie van Anegada en Virgin Gorda in 1680. Terselfdertyd het Denemarke tussen 1672 en 1733 beheer oor die nabygeleë eilande Saint Thomas, Saint John en Saint Croix oorgeneem. Die Deense Maagde-eilande is volgens die Deens-Wes-Indië-verdrag op 31 Maart 1917 vir VS$25&nbsp;miljoen aan die Verenigde State verkoop. Die Britse Maagde-eilande is eers as deel van die Britse Leeward-eilande en later saam met St. Kitts en Nevis geadministreer. Dié eilande het in 1960 aparte koloniale status ontvang en in 1967 outonoom geword. Die Britse Maagde-eilande word deur die Verenigde Nasies as 'n gebied sonder eie regering beskou. Die Britse Maagde-eilande is gesogte vakansieplekke en die ekonomie is veral op toerisme gebaseer.

## Hoofeilande 
## Sport 
Krieket was eens die gewildste sportsoort in die Britse Maagde-eilande, maar Amerikaanse sportsoorte soos Amerikaanse voetbal, basketbal en bofbal word nou meer beoefen. Die Britse Maagde-eilande is een van die gebiede wat met ander Karibiese state spelers beskikbaar stel vir die Wes-Indiese nasionale krieketspan, een van die "nasionale spanne" in internasionale krieket met toetsstatus. Die Wes-Indiese nasionale krieketspan het aan amper elke krieketwêreldbekertoernooi deelgeneem, die eerste twee toernooie in 1975 en 1979 gewen en slegs die 2023-toernooi misgeloop. Daarbenewens kon hulle die T20I-wêreldbekertoernooi twee keer (in 2012 en 2016), en beide die Kampioenetrofee (in 2004) en die o/19-krieketwêreldbeker (in 2016) eenkeer wen.

## Verwysings 
## Bronnelys 
; Algemeen
*  
*  

## Eksterne skakels 
*
Turks- en Caicoseilande

Die **Turks- en Caicoseilande** (Engels: *Turks and Caicos Islands*) is 'n argipel in die Atlantiese Oseaan en 'n oorsese gebied van die Verenigde Koninkryk in Noord-Amerika. Die eilande het 'n bevolking van 44&nbsp;542 in 2020 gehad en beslaan 'n oppervlakte van 948&nbsp;km². Die eilande bestaan uit die Caicos- en die Turkseilande. Die Turks- en Caicoseilande lê in die ooste van die Bahamas en in die noorde van Hispaniola (Haïti en Dominikaanse Republiek). Die hoofstad is Cockburn Town en die grootste stad is Providenciales.

[duimnael|links|[Nasa-Satellietbeeld van die Turks- en Caicoseilande]]
duimnael|links|Kaart van die Turks- en Caicoseilande
Die Turks- en Caicoseilande is oor eeue heen deur inheemse Amerikaanse volke bewoon. Die eilandgroep is in 1512 vir Europa ontdek. Gedurende die volgende eeue is die eilandgroep deur verskeie Europese magte opgeëis, en die Britse Ryk het uiteindelik beheer oorgeneem. Oor baie jare heen is die eilandgroep indirek vanaf Bermuda, Bahamas en later Jamaika bestuur. Toe die Bahamas in 1973 van die Verenigde Koninkryk onafhanklik geword het, het die Turks- en Caicoseilande hul eie goewerneur gekry en is sedertdien 'n Britse kolonie op sy eie reg. Daar was al pogings om die Turks- en Caicoseilande by Kanada in te lyf.

## Etimologie 
Die Turks- en Caicoseilande is na die inheemse Turk se troetelkaktus (*Melocactus intortus*) en die Lucayaanse naam *caya hico* vir 'n eilandketting genoem.

## Hoofeilande 
## Sport 
Krieket is die gewildste sportsoort van die Turks- en Caicoseilande en word as nasionale sport beskou. Die Turks- en Caicoseilande vorm nie deel van die Wes-Indiese Krieketraad nie en vervolgens kan krieketspelers van dié eilandnasie nie vir die Wes-Indiese nasionale krieketspan uitdraf nie. Ander gewilde sportsoorte sluit in hengel, seil en sokker.

## Verwysings 
## Bronnelys 
; Algemeen
*  
*  

## Eksterne skakels 
*
Kanpur

**Kanpur** (Hindi: कानपुर, Oerdoe: کان پور, Kānapur, voorheen *Cawnpore*) is 'n groot stad en die ekonomiese sentrum van die Indiese deelstaat Uttar Pradesh. Die stad lê in die noorde van die land en is die 9ste grootse stad in Indië. Kanpur het 'n bevolking van 4&nbsp;952&nbsp;468 inwoners en 'n oppervlakte van 1&nbsp;642&nbsp;km².

duimnael|links|Kanpur 1810
Kanpur was een van die gasheerstede tydens beide die Krieketwêreldbeker 1987 en Krieketwêreldbeker 1996.
Noordelike Mariana-eilande

Die **Noordelike Mariana-eilande** (Engels: *Northern Mariana Islands*, Chamorro: *Notte Mariånas*), amptelik die **Gemenebes van die Noordelike Mariana-eilande** (*Engels: Commonwealth of the Northern Mariana Islands* Chamorro: *Sankattan Siha Na Islas Mariånas*), is 'n eilandgebied van die Verenigde State van Amerika in die westelike Stille Oseaan, wat die noordelike deel van die Mariana-eilande beslaan, en is in Mikronesië geleë.

duimnael|links|Kaart van die Noordelike Mariana-eilande
duimnael|links|Strand op Tinian, een van die drie hoofeilande
Die eilande beslaan 'n oppervlakte van 464&nbsp;km² en het 'n bevolking van 51&nbsp;118 in 2024 gehad. Die Noordelike Mariana-eilande is in die noorde van Guam en die Gefedereerde State van Mikronesië, in die ooste van die Filippyne, in die suide van Japan en in die weste van die Marshalleilande geleë. Die hoofstad en grootste stad is Saipan.

## Verwysings 
## Bronnelys 
; Algemeen
*  
*  

## Eksterne skakels 
; Wiki-webtuistes
----

*  

; Toerisme
----
*  *Visit Northern Mariana Islands*
Samarkand

**Samarkand** (Oesbekies: *Samarqand*, Persies: *سمرقند*) is die tweede grootste stad van Oesbekistan na die hoofstad Tasjkent en die hoofstad van die Samarkand-Provinsie. Die stad het 'n bevolking van 596&nbsp;300 in 2008 gehad. Samarkand, die kruispunt van kultuur, is in 2001 deur UNESCO as wêrelderfenisgebied gelys.

## Eksterne skakels 
*   Amptelike UNESCO bladsy
Australies-Antarktiese Gebied

duimnael|links|Kaart van geëiste gebiede in Antarktika
**Australies-Antarktiese Gebied** (Engels: *Australian Antarctic Territory*) is 'n sektor van Antarktika wat deur Australië as deel van sy nasionale grondgebied beskou word. Die provinsie is omtrent 5&nbsp;896&nbsp;500&nbsp;km² groot en vorm die grootste van Antarktika se aansprake. Die gebied word slegs deur die Verenigde Koninkryk, Nieu-Seeland, Frankryk en Noorweë erken en is driehoekige gedeelte wat tot by die Suidpool strek en word begrens deur die 45° Oos- en 160° Oos-meridiane en die 60° Suid-breedtegraad.

## Eksterne skakels
Pune

**Pune** (Marathi: पुणे, voorheen *Poona*) is 'n groot stad en die ekonomiese sentrum van die Indiese deelstaat Maharashtra. Die stad lê in die weste van die land. Pune het 'n bevolking van 3&nbsp;337&nbsp;481 en is die 7ste grootse stad in Indië.

## Sport 
Pune beskik met die Maharashtra-krieketverenigingstadion en die Nehrustadion oor twee belangrike toetskrieketstadions. In die stad speel beide die Indiese nasionale krieketspan en die Indiese nasionale vrouekrieketspan van hulle tuiswedstryde. In Pune is onder andere wedstryde tydens die Vrouekrieketwêreldbeker 1997, asook die krieketwêreldbekertoernooie in 1987, 1996 en 2023 aangebied.

## Eksterne skakels 
*  
*   Amptelike webwerf
*
Felipe Massa

duimnael|Felipe Massa in Ferrari-kleure, 2010

**Felipe Massa** (gebore 25 April 1981, São Paulo) is 'n Brasiliaanse afgetrede Formule Een-renjaer. Hy het van 2014 tot 2017 vir die Williamsspan gejaag nadat hy van 2006 tot 2013 deel van die Ferrarispan was.

Massa het sy F1-debuut by die 2002 Australiese Grand Prix gemaak. Sy beste seisoensprestasie was toe hy in 2008 die naaswenner was ná Lewis Hamilton. Hy was in 2006 ook die eerste Brasiliaanse renjaer sedert Ayrton Senna in 1993 wat die wedren in Brasilië kon wen.

In die middel van die 2009-seisoen het Massa 'n ernstige ongeluk in Hongarye gehad wat byna sy lewe geëis het. Hy is in die span deur Luca Badoer en Giancarlo Fisichella vervang. Ná ’n reeks toetse het Ferrari aangekondig dat Massa van 12 Oktober 2009 af weer vir hulle sou jaag. 

In 2013 het Massa aanvanklik goed gevaar in die Australiese Grand Prix, maar hy het uiteindelik vierde geëindig. In Maleisië het hy vyfde geëindig, in China sesde, in Bahrein 15de ná teëspoed en in Spanje derde. In Monaco was hy in twee ongelukke betrokke weens 'n fout met sy motor, maar hy het ongedeerd daarvan afgekom.

Hy het aan die einde van die 2017-seisoen sy handskoene finaal opgehang.

## Verwysings
Ross-Afhanklikheid

Die **Ross-Afhanklikheid** (Engels: *Ross Dependency*) is 'n sektor van Antarktika wat deur Nieu-Seeland as deel van sy nasionale grondgebied beskou word. Die provinsie, 'n driehoekige gebied wat tot by die Suidpool strek, is omtrent 450&nbsp;000&nbsp;km² groot, wat dit byna twee keer so groot soos al die ander Nieu-Seelandse provinsies tesame maak. Dit is tussen die 150ste en 160ste westelike lengtegraad en die 60ste suidelike breedtegraad geleë.

duimnael|links|Kaart van geëiste gebiede in Antarktika
Die Nieu-Seelandse soewereiniteit oor die gebied word slegs deur Australië, die Verenigde Koninkryk, Frankryk en Noorweë erken, wat almal ook Antarktiese gebiede opeis. Die Scott-eilande en die Balleny-eilande maak eweneens deel uit van die Ross-Afhanklikheid. Hulle is in 1923 deur die Verenigde Koninkryk aan sy voormalige dominium Nieu-Seeland oorgedra. Saam met die Cookeilande, Nieu-Seeland, Niue en Tokelau vorm dit die Koninkryk van Nieu-Seeland.

## Eksterne skakels
Brits-Antarktiese Gebied

duimnael|links|Kaart van geëiste gebiede op Antarktika
Die **Brits-Antarktiese Gebied** (Engels: *British Antarctic Territory*) is 'n sektor van Antarktika wat deur die Verenigde Koninkryk as deel van sy oorsese gebied beskou word.

Die gebied is omtrent 1&nbsp;709&nbsp;400&nbsp;km² groot en word ook deur Argentinië en Chili geëis. Die gebied word slegs deur die Australië, Nieu-Seeland, Frankryk en Noorweë erken en is driehoekige gedeelte wat tot by die Suidpool strek en word begrens deur die 20° Wes- en 80° Wes-meridiane en die 60° Suid-breedtegraad. Die Suid-Georgië en die Suidelike Sandwicheilande en die Suidelike Shetlandeilande is ook 'n deel van die Brits-Antarktiese Gebied en word op 3 Maart 1962 van die gebiede van die Falkland-eilande gestig.

## Eksterne skakels
Romuva (godsdiens)

**Romuva** is 'n religieuse beweging wat die ou voor-Christelike Litause godsdiens laat herleef. Hierdie Baltiese geloof berus op ou godsdienstige tradisies en stem in baie opsigte met die godsdiens van die Pruisiese en ander Baltiese volke ooreen. Tot en met 1387 was dit die nasionale en staatsgodsdiens van die Grootvorstedom Litaue.

Die huidige godsdiens Romuva handhaaf internasionale betrekkinge en het veral aanhangers in Litaue en die Verenigde State. Dit is nou verwant aan Letland se inheemse godsdienstige beweging Dievturība.

## Naam 
duimnael|links|Die musiekgroep Kūlgrinda tydens 'n Romuva-plegtigheid
duimnael|links|'n Religieuse plegtigheid van Romuva
duimnael|links|Aanhangers van Romuva
Aanhangers van die tradisionele Litause godsdiens het die naam *Romuva* in die 1920's gekies. Dit verwys na die Pruisies-Baltiese heiligdom Romuva (tans in die Russiese Oblast Kaliningrad geleë).

*Romuva* beteken "tempel" of "heiligdom", maar ook "plek van innerlike vrede". Afgelei van hierdie naam, word na aanhangers van Romuva in Litaus as *romuviai*, *Romuvaites* of *sentikiai* ("ougelowiges") verwys.

## Verwysings 
## Eksterne skakels 
* Jonas Trinkūnas: *Baltic Religion Today*. Vilnius 2011 
**Media - Video**
* *www.mic.lt/Kūlgrinda: Religieuse plegtighede*
Jaipur

duimnael|links|Jaipur in 1875
**Jaipur** (Hindi: जयपुर) is die hoofstad en grootste stad van die Indiese deelstaat Rajasthan. Die stad is in die noorde van Indië geleë en is 'n belangrike ekonomiese sentrum. Jaipur het 'n bevolking van 3&nbsp;210&nbsp;570 in 2009 gehad en is die tiende grootse stad van Indië. Die historiese binnestad van Jaipur is in 2019 deur Unesco as 'n wêrelderfenisgebied gelys.

## Sport 
Jaipur beskik met die Sawai Mansingh-stadion oor 'n toetskrieketstadion. In die stad speel die Indiese nasionale krieketspan van sy tuiswedstryde. Op die Sawai Mansingh-stadion is onder andere wedstryde tydens die krieketwêreldbekertoernooie in 1987 en 1996, asook die Kampioenetrofee 2006, aangebied.

## Sien ook 
* Lys van Wêrelderfenisgebiede

## Eksterne skakels 
*  
*   Amptelike webwerf
*   Amptelike Unesco-bladsy
*
Arequipa

duimnael|links|Die historiese stadsentrum van Arequipa.|206x206px
**Arequipa** is die hoofstad van die gelyknamige streek van Suid-Peru en is die politiese, ekonomiese en kulturele sentrum van die suidelike Peru. Arequipa is geleë op 'n hoogte van oor die 2&nbsp;300 m bo seespieēl en het ongeveer 783&nbsp;000 inwoners. Die stadsomgewing word deur 'n aantal vulkane oorheers, soos die 5&nbsp;822m hoë keëlvormige Misti, die 6&nbsp;057 m hoë Chachani en die kleiner en meer afgeleë Pichu Pichu.

Sedert 1250 het die Inkas die gebied beheers en in 1537 het die Spaanse conquistador die gebied van die huidige stad verower. Die stad is op 15 Augustus 1540 deur Spanjaarde onder Garcí Manuel de Carbajal as *Villa de Nuestra Señora de la Asunción del Valle Hermoso de Arequipa* gestig. Die historiese stadsentrum van Arequipa is in 2000 deur UNESCO as 'n wêrelderfenisgebied gelys.

Nagtelike uitsig oor die Plaza de Armas in Arequipa.|senter|749x749px|raamloos
## Eksterne skakels 
*   Amptelike UNESCO bladsy
Treptower Park

duimnael|250px|'n Grasveld in die Treptower Park
duimnael|250px|'n Panoramiese uitsig oor die handelskouterrein van 1896

**Treptower Park** is 'n openbare park in Berlyn wat regstreeks aan die Spree-rivier in die stadsdeel Alt-Treptow van die administratiewe distrik Treptow-Köpenick geleë is. Die park beslaan 88,2 hektaar.

## Ontstaansgeskiedenis 
Die park is tussen 1876 en 1888 volgens planne van die destydse stedelike tuinbou-direkteur Gustav Meyer aangelê. As voorloper van die park word 'n klein bos naby Treptow beskou wat deur Johann Peter Paul Bouché stelselmatig aangeplant is. Die park se boukoste het 1,2 miljoen mark beloop. Die terrein is as "volkspark" ontwerp en was destyds een van die eerste tuine wat vir die algemene publiek toeganklik was. 'n Uitgestrekte speel- en sportterrein, wat in die vorm van 'n hippodroom met 'n lengte van 250 en 'n wydte van 100 meter aangelê is, het as middelpunt van die park gedien.

Tussen 1 Mei en 15 Oktober 1896 is 'n groot handelskou, die *Berliner Gewerbeausstellung*, in die Treptower Park gehou. Ter ere van Gustav Meyer het die beeldhouer Albert August Manthe 'n borsbeeld geskep wat in 1890 in die westelike gedeelte van die park tussen die strate Puschkinallee en Am Treptower Park geplaas is.

Die sentrale speel- en sportterrein is deur die Militêre Sowjet-administrasie in Duitsland (SMAD) vir die bou van 'n monument ter ere van gesneuwelde Sowjet-soldate gekies. Die monument met 'n oppervlakte van 93&nbsp;000 m² het tussen 1946 en 1949 ontstaan. Die monument, wat ook as militêre begraafplaas gedien het, herdenk sowat 80&nbsp;000 lede van die Rooi Leër wat tydens die verowering van Berlyn in die Tweede Wêreldoorlog geval het.

Tussen 1957 en 1958 is 'n somerblomtuin volgens 'n ontwerp van die landskapsargitek Georg Pniower aangelê - die voorloper van die huidige rosetuin met 25&nbsp;000 roosplante, skulpture en 'n fontein.

## Eksterne skakels
Serwië en Montenegro

**Serwië en Montenegro**, ook **Serwië-Montenegro** (Serwies: Србија и Црна Гора, *Srbija i Crna Gora*), het tussen 27 April 1992 en 3 Junie 2006 op die gebied van die huidige republieke Serwië, Kosowo en Montenegro bestaan. Tussen 27 April 1992 en 4 Februarie 2003 het die **Bondsrepubliek Joego-Slawië** (Serwies: Савезна Република Југославија, *Savezna Republika Jugoslavija*) bestaan.

duimnael|links|Kaart wat Serwië en Montenegro vertoon
Ná die verval van die Sosialistiese Federale Republiek van Joego-Slawië deur die onafhanklikheidsverklaringe van Masedonië, Slowenië, Kroasië en Bosnië-Herzegowina in die vroeë 1990's is op 27 April 1992 die Bondsrepubliek Joego-Slawië gestig. In die Joego-Slawië-oorloë het die Bondsrepubliek Joego-Slawië teen die ander lande oorloë gevoer. Op 4 Februarie 2003 het die voormalige Bondsrepubliek Joego-Slawië hulself na Serwië en Montenegro hernoem. Op 3 Junie 2006 het Montenegro sy onafhanklikheid verklaar nadat die bevolking in 'n referendum daarvoor gestem het. Op 17 Februarie 2008 het die parlement van Kosowo die onafhanklikheid van Serwië verklaar.

## Galery 

Lêer:Flag of Montenegro (1993-2004).svg|Vlag van Montenegro binne Serwië en Montenegro tussen 1993 en 2004 (Hoofstad Podgorica)
Lêer:Flag of Serbia (1992–2004).svg|Vlag van Serwië binne Serwië en Montenegro tussen 1992 en 2004 (Hoofstad Belgrado)

## Eksterne skakels
Encyclopædia Britannica

Die ***Encyclopædia Britannica*** (Latyn vir "Britse Ensiklopedie") is 'n algemene Engelstalige ensiklopedie gepubliseer deur Encyclopædia Britannica, Inc., 'n private maatskappy. Artikels is gemik op geletterde volwassenes, en word geskryf deur ongeveer 100&nbsp;voltydse redakteurs en meer as 4&nbsp;000&nbsp;spesialisbydraers. Dit word beskou as die mees deskundig-onderlegde ensiklopedie. Die 2010-weergawe van die 15de uitgawe, wat 32 volumes en 32 640 bladsye beslaan, was die laaste gedrukte uitgawe. Sedert 2016 word dit uitsluitlik as 'n aanlyn ensiklopedie gepubliseer.

Die *Britannica* is die oudste Engelstalige ensiklopedie wat vir  244 jaar in druk was. Dit is vir die eerste keer gepubliseer tussen 1768 en 1771 in Edinburg, Skotland, en het toegeneem in gewildheid en omvang, sodat die derde uitgawe (1797) en aanhangsel daarvan (1801) twintig bande beslaan het. Die opgang in aansien het bygedra tot die werwing van toonaangewende bydraers, en die 9de uitgawe (1875–1889) en die 11de uitgawe (1911) was 'n baken in terme van geleerdheid en letterkundige styl. Die grootte van die *Britannica* het vir 70&nbsp;jaar min of meer konstant gebly, en bevat ongeveer 40&nbsp;miljoen woorde en 'n halfmiljoen onderwerpe. Alhoewel dit sedert 1901 in die Verenigde State gepubliseer word, het die *Britannica* Britse spelwyse behou. Die akkuraatheid van dele van die 15de uitgawe is eweneens onder verdenking geplaas,  maar die bestuur van *Britannica* het teenargumente op die kritiek gelewer.

## Verwysings 
## Eksterne skakels 
* www.britannica.com
Sint Bartholomeus

**Sint Bartholomeus** (Frans: *Saint-Barthélemy*) is 'n oorsese gebied van Frankryk in die Karibiese See. Die eiland lê in Noord-Amerika tussen die Atlantiese Oseaan en die Karibiese See, suidoos van Saint-Martin en Sint Maarten, noord van St. Kitts en Nevis en noordoos van Antigua en Barbuda.

[duimnael|links|[Nasa-satellietbeeld van Sint Bartholomeus]]
duimnael|links|Kaart van Sint Bartholomeus
Sint Bartholomeus beslaan 'n oppervlakte van 25&nbsp;km² en het volgens die 2017-sensus 'n bevolking van 9&nbsp;961 gehad. Die hoofstad en grootste stad is Gustavia.

## Verwysings 
## Bronnelys 
; Algemeen
*  
*  

## Eksterne skakels 
*
Lutheranisme

duimnael|Die Lutherroos was oorspronklik 'n seël wat Martin Luther vir sy briewe gebruik het. Dit is tans een van die simbole van die Evangelies-Lutherse Kerke

**Evangelies-Lutherse Kerke** is Christelike kerke wat hul leer op die Bybel van die Ou en Nuwe Testament, bepaalde leerstellings van die Ou Kerk en die belydenisskrifte van die Evangelies-Lutherse Kerk fundeer wat gedurende die Wittenbergse Reformasie deur Martin Luther en ander Lutherse teoloë, soos byvoorbeeld Philipp Melanchthon, opgestel is.

Tans is daar drie hoofstromings van Lutheranisme wat in wêreldwye organisasies verenig is:

* die Lutherse Wêreldbond wat in 1947 gestig is en 70 miljoen lidmate in 147 lidkerke het, waaronder die Duitse Evangelies-Lutherse Landskerke en die *Evangelical Lutheran Church in America*;
* die Internasionale Lutherse Raad met 5 miljoen lidmate in 30 lidkerke, waaronder die Selfstandige Evangelies-Lutherse Kerk en die *Lutheran Church – Missouri Synod*; en
* die Konfessionele Evangeliese Lutherse Konferensie met sowat 500&nbsp;000 lidmate in 20 lidkerke, waaronder die Evangelies-Lutherse Vryekerk en die Evangelies-Lutherse Wisconsin-sinode.
Lutheran Church - Missouri Synod

Die **Lutheran Church – Missouri Synod** (Afrikaans: *Lutherse Kerk – Missouri-sinode*, kort: *LC-MS*) is die tweede grootste Lutherse kerk in die VSA.

Die kerk het sy oorsprong in die immigrasie van Saksiese Lutherane onder leiding van Martin Stephan in 1839.

Die *Lutheran Church - Missouri Synod* het sy hoofkwartier in St. Louis, Missouri. Die LC-MS is in administratiewe opsig in 35 kerkdistrikte met altesaam 2,1 miljoen gedoopte lidmate verdeel. In teologiese opsig handhaaf die LC-MS baie konserwatiewe standpunte.
Wladimir Majakofski

duimnael|links|Die Moskouse moltreinstasie Majakofskaja is na die digter genoem. Sy futuristiese ontwerp is 'n argitektoniese hommage aan Wladimir Majakofski
**Wladimir Wladimirowitsj Majakofski** (Russies: Владимир Владимирович Маяковский; 19 Julie 1893,  Bagdadi, goewernement Kutaissi, Russiese Ryk, tans Georgië - 14 April 1930, Moskou) was 'n Sowjet-Russiese digter en dramaturg wat as die leidende verteenwoordiger van die Futurisme in Rusland beskou word. As veelsydige kunstenaar het Majakofski naas gedigte ook tonele geskryf waarvoor hy ook die regie behartig het, as akteur in rolprente opgetree en redaksiewerk verrig vir die avantgarde-kunsjoernaal *LEF* wat hy saam met die digter en kritikus Osip Brik en sy vrou Lilja as 'n literêre platform vir Russiese dadaïsme en konstruktivisme in die lewe geroep het.

Majakofski, wat hom ná die afsterwe van sy vader in 1906 in Moskou gevestig het, was aanvanklik 'n entoesiastiese aanhanger van die Russiese Rewolusie en die nuwe Sowjetbewind; sy werk sluit agitprop-plakkate vir die Kommunistiese Party tydens die Russiese Burgeroorlog en die Russiese Staatstelegraafagentskap in. Vanaf die laat 1920's het Majakofski egter begin om openlik kritiek uit te spreek teen negatiewe ontwikkelinge en misstande in die Sowjet-samelewing, veral die toenemende burokrasie, soos beskryf in sy satiries-fantasties-utopiese drama Клоп («Die weeluis», 1929). Siekte en teleurstellings in sy privaat lewe het - net soos die kritiek en druk van die kant van literatuur-funksionarisse - 'n skaduwee oor sy lewe gegooi. Op 14 April 1930 het Majakofski sy eie lewe geneem.

Josef Stalin het na Majakofski in 1935 verwys as die Sowjettydperk se "beste en mees begaafde digter". Sy verheffing tot die Sowjetunie se kwasi-amptelike digter was vir westerse literatuurwetenskaplikes rede genoeg om Majakofski se werk grotendeels te ignoreer - ondanks sy sterk invloed op ander digters. Die eerste Majakofski-biografie, wat buite die Sowjetunie gepubliseer is, was Bengt Jangfeldt se *Med livet som insats : berättelsen om Vladimir Majakovskij och hans krets* wat in 2007 in Swede verskyn het en in 2015 in Engels vertaal is.

## Verwysings 
## Eksterne skakels 
;Biografie
----
*  *Russia Beyond: A look back at the life of Vladimir Mayakovsky*
*  *Russia Beyond: The final days of Russian writers: Sergey Esenin and Vladimir Mayakovsky*
*  *poets.org: About Vladimir Mayakovsky*
*  *Poetry Foundation: Vladimir Mayakovsky 1893–1930*
*  *Декóԁеr: (RUSSLAND ENTSCHLÜSSELN): Wladimir Majokowski*
;Reise na die buiteland
----
 ''Russia Beyond: 'I would like to live and die in Paris': Mayakovsky abroad*
;Digkuns
----
*  *planet lyrik - Wladimir Majakowski: Gedichte''
.gp

100px|regs|

**.gp** is die Internettopvlakdomein van Guadeloupe.

Die domein word ook nog vir Sint Maartin en Saint-Barthélemy gebruik (beide is voormalige gebiedsdele van Guadeloupe wat sedertdien onafhanklikheid verkry het).

Registrasies op die volgende tweedevlak-domeine word regstreeks aanvaar: **.com.gp**, **.net.gp**, **.mobi.gp**, **.edu.gp**, **.asso.gp** en **.org.gp**.
Getalle van twee syfers word ook vir registrasie aanvaar.

## Sien ook 
* Lys van Internettopvlakdomeine
* ISO 3166-2:GP

## Eksterne skakels 
* IANA se inligting
* .gp webwerf vir domeinregistrasie
.gr

100px|regs|

**.gr** is die agtervoegsel van domeine van webtuistes in Griekeland.

## Sien ook 
* Lys van Internettopvlakdomeine
* ISO 3166-2:GR

## Eksterne skakels 
* Whois-inligting vir die .gr-domein
.gs

100px|regs|

**.gs** is die agtervoegsel van domeinname van Suid-Georgië en die Suidelike Sandwicheilande.

.gs is 'n lid van *CoCCA*, 'n groep wat gesamentlik na die registrasie van 'n aantal topvlakdomeine omsien. Die ander topvlakdomeine in hierdie groep is: .af, .cx, .dm, .ki, .mn, .mu, .agter, .nf en .tl.

## Sien ook 
* Lys van Internettopvlakdomeine
* ISO 3166-2:GS

## Eksterne skakels 
*IANA se whois-gegewens vir .gs
*Webtuiste vir domeinregistrasie
Lughawe Phu Quoc

duimnael|links|Die terminaal van die voormalige lughawe
**Lughawe Phu Quoc** (Viëtnamees: *Sân bay Phú Quôc*) is 'n voormalige lughawe in Viëtnam. Die lughawe lê 2 km suid van Duong Dong, Phu Quoc in die provinsie Kien Giang en is die tuiste van die Viëtnamese lugredery, Vietnam Airlines.

Die Lughawe se aanloopbaan is 1&nbsp;500 meter lank. Die lughawe het 0,5 miljoen passasiers per jaar bedien.

## Verwysings